Unturned

Unturned er et free-to-play-spill som distribueres fra plattformen Steam.

Det ble først utgitt på Steam gjennom tjenesten Steam Greenlight i mai 2014 hvor brukere kunne stemme på hvilke spill de synes skulle bli utgitt på Steam, denne tjenesten er siden lagt ned.

Spillet er lagt til et miljø som er truet av zombier, og den visuelle stilen kan minne om spillet Minecraft. Det er utviklet av en 16-åring,Kotaku.com: The Story Behind Unturned, One Of Steam's Newest Top Games, besøkt27. september 2014 og var pr. september 2014 blant de ti mest populære spillet på plattformen.Steam: Steam & Game Stats, besøkt 27. september 2014 Etter en treårs lang tidlig tilgang-beta-periode, ble det utgitt for Microsoft Windows, macOS og Linux den 7. juli 2017.

Spillet går ut på å overleve i en apokalypse, og gir spillerne blant annet mulighet til å konstruere redskaper (såkalt «crafting») og benytte kjøretøyer. Spillet inneholder to kart, såkalte «arenaer». Spilleren begynner midt på kartet, med ulike forsyninger og våpen ligger spredt i nærheten. Vinneren er den siste personen, eller det siste laget, som fremdeles lever. Spilleren kan dø hvis de blir drept av andre spillere, eller ved å krysse grensene for kartet.

Spilleren må finne våpen og forsyninger, for å overleve mot zombiene. Når spilleren utvikler seg gjennom spillet, kan man opparbeide erfaringspoeng som deretter kan brukes til forskjellige oppgraderinger. Spilleren må også følge med på hvor mye helse, mat og vann man har. Man risikerer skader hvis man blir truffet av zombier.

Det finnes også en betalingsversjon av spillet.PC Magazine: Unturned review (Early Access), besøkt 27. september 2014

Referanser

 Eksterne lenker 



Kategori:Dataspill fra 2017
Kategori:Windows-spill
Kategori:Linux-spill
Kategori:MacOS-spill
Kategori:Overlevelsesspill
Kategori:Gratis dataspill
Kategori:Dataspill utviklet i Canada